Diari Oficial de la Generalitat Valenciana


Sumari del DOGV 9005, del 26-01-2021 (2021/340)

RESOLUCIÓ de 13 de gener de 2021, del director general de Relacions amb les Corts, per la qual es publica el conveni marc de col·laboració entre la Universitat Miguel Hernández d'Elx i la Ciutat de les Arts i les Ciències, SA, per al foment de la docència, la investigació i la cultura en general.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9005

Data del DOGV
:   26-01-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/340


Data del document
:   13-01-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de gener de 2021, del director general de Relacions amb les Corts, per la qual es publica el conveni marc de col·laboració entre la Universitat Miguel Hernández d'Elx i la Ciutat de les Arts i les Ciències, SA, per al foment de la docència, la investigació i la cultura en general. [2021/340]  
La Universitat Miguel Hernández d'Elx i la Ciutat de les Arts i les Ciències, SA, han subscrit, prèvia tramitació reglamentària, els dies 26 de novembre de 2020 i 9 de desembre de 2020, respectivament, el conveni marc de col·laboració per al foment de la docència, la investigació i la cultura en general, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 13 de gener de 2021 i número 22/2021, és procedent la publicació en el Diari Oficial de la Generalitat Valenciana del conveni esmentat, que figura annex a aquesta resolució.  
  
València, 13 de gener de 2021.- El director general de Relacions amb les Corts: Antonio Torres Salvador.  
  
  
Conveni marc de col·laboració entre la universitat de Miguel Hernández d'Elx i la Ciutat de les Arts i les Ciències, SA, per al foment de la docència, investigació i la cultura en general  
  
Compareixen  
D'una part, la Universitat Miguel Hernández d'Elx (d'ara en avant UMH), entitat amb NIF núm. O-4512832S i domicili social en av. de la Universitat, s/n, CP 03608 Elx, i en el seu nom i representació Juan José Ruiz Martínez, rector, en virtut del Decret 69/2019, de 17 de maig, del Consell, pel qual es nomena rector de la Universitat Miguel Hernández d'Elx (DOGV 8557, 28.05.2019) i del Decret 208/2004, de 8 d'octubre, del Consell (DOGV 4861, 13.10.2004), pel qual s'aproven els Estatuts de la Universitat Miguel Hernández d'Elx, modificats pel Decret 105/2012, de 29 de juny, del Consell (DOGV 6808, 02.07.2012).  
  
D'una altra part, Enrique Vidal Pérez, que actua en nom i representació de Ciutat de les Arts i de les Ciències, SA (d'ara endavant, CACSA), com a director general, segons consta en l'escriptura atorgada al seu favor el 2 d'octubre de 2015, davant el notari de València, Joan Bover Belenguer, número 1910 del seu protocol; entitat domiciliada a València, avinguda del Professor López Piñero (historiador de la Medicina), núm. 7 i amb NIF D51557529.  
Els compareixents es reconeixen la capacitat legal suficient per a formalitzar aquest conveni marc de col·laboració, i a aquest efecte,  
  
Exposen  
1. Que els dos organismes tenen objectius i interessos comuns en els camps acadèmic, científic i cultural.  
2. Que la Universitat Miguel Hernández és una entitat de dret públic, dotada de personalitat jurídica i patrimoni propi, que gaudeix d'autonomia, d'acord amb el que s'estableix en la Constitució i les lleis, per a l'exercici del servei públic d'educació superior mitjançant l'estudi, la investigació, la docència, la transferència de coneixement a la societat i l'extensió universitària.  
Per això, la Universitat Miguel Hernández assumeix com a objectiu la vinculació amb el seu entorn per a millorar les condicions de vida dels ciutadans als quals serveix, i col·labora en el seu desenvolupament socioeconòmic i cultural i en la qualitat mediambiental, en conseqüència, és un principi de la seua activitat la contribució al desenvolupament cultural, social i econòmic de la societat, i procurar la major projecció possible de les seues activitats.  
3. Que CACSA, constituïda mitjançant el Decret 225/1991, de 9 de desembre, del Consell, és l'empresa encarregada de la promoció, organització i gestió de les activitats que requereix la preparació, construcció i posada en funcionament del Projecte Ciutat de les Arts i les Ciències, així com de la promoció, organització i gestió de l'explotació de les activitats i serveis a desenvolupar en els immobles i instal·lacions que la integren. El projecte gestionat per CACSA. pretén cobrir les necessitats d'infraestructura, cultura, educació, formació i oci que es puguen efectuar a la Comunitat Valenciana.  
4. Que tant CACSA com la Universitat estan d'acord a establir una col·laboració en els camps d'interés comú, intensificar les seues relacions i unir esforços, i consideren convenient acréixer la seua vinculació acadèmica, científica i tècnica, i establir per a això els instruments adequats.  
Per tot el que s'ha expressat anteriorment, les parts formalitzen aquest conveni marc de col·laboració (d'ara endavant, el «conveni marc»), d'acord amb les següents,  
  
Clàusules  
  
Primera. Objecte del conveni  
L'objecte d'aquest conveni marc és regular la col·laboració entre la Ciutat de les Arts i les Ciències, SA, i la Universitat Miguel Hernández, per al foment i l'intercanvi d'experiències en els camps de la docència, la investigació i la cultura en general, dins d'aquelles àrees en les quals ambdues tinguen interés manifest.  
  
Segona. Compromisos de les parts  
L'abast de la cooperació entre les parts s'estendrà principalment a les activitats següents:  
a) Col·laboració per a l'elaboració i execució conjunta de projectes en matèries d'interés comú, i afavorir la participació en projectes i programes de recerca i desenvolupament.  
b) Intercanvi d'informació i assessorament recíproc en la gestió i execució de projectes en àrees d'interés mutu, incloent-hi cooperació en programes de formació del personal investigador i tècnic, intercanvi de personal, així com l'assessorament mutu en qüestions relacionades amb l'activitat.  
c) Els béns, els treballs i els drets (per exemple, de propietat intel·lectual) aportats per una part en un projecte comú seran sempre de la seua propietat. La propietat de béns immobles o equips adquirits o construïts en el marc d'un projecte comú es determinarà, en cada cas, en un altre conveni específic.  
d) Qualssevol altres activitats que les parts consideren d'interés comú, dins de les respectives competències i del marc de col·laboració que constitueix aquest conveni marc.  
Cap de les parts podrà exigir altres contrapartides que no siguen les que es deriven d'aquest conveni.  
L'aplicació i execució d'aquest conveni no suposa obligacions econòmiques per a CACSA i, en qualsevol cas, s'atendrà amb els seus propis mitjans personals i materials.  
  
Tercera. Execució del conveni marc  
Aquest conveni marc representa una declaració d'intencions de les parts per a impulsar i desenvolupar les activitats més amunt esmentades, sense que això implique compromisos de caràcter econòmic per a cap d'aquestes.  
No obstant això, quan es realitzen actuacions concretes derivades de les contingudes en aquest conveni marc, i que impliquen, o no, compromisos de caràcter econòmic, es formalitzaran necessàriament mitjançant convenis específics de col·laboració (d'ara endavant, els «convenis específics»), en els quals s'indicarà, entre altres continguts, la definició de l'objecte que es vol aconseguir, les obligacions i els drets de cada part, el cost econòmic, si escau, i els mitjans materials i humans que requerisca l'actuació. Així mateix, les seues clàusules contindran aspectes relacionats amb la confidencialitat de la informació i dels resultats i amb la propietat intel·lectual, industrial i explotació dels resultats.  
  
  
Quarta. Difusió de la col·laboració  
Les entitats signants es comprometen a destacar la col·laboració en els mitjans que utilitzen, i respectar en tot cas les directrius d'imatge externa que indiquen les dues parts, així com els logotips, marques i altres elements distintius de cada part.  
Qualsevol manera de col·laboració conjunta realitzada en el marc d'aquest conveni marc haurà de reconéixer i fer constar la participació de les parts.  
Addicionalment, es comprometen a donar la màxima difusió possible de les activitats a través dels seus canals habituals i, especialment, a través d'internet o altres suports electrònics i la utilització d'enllaços en les pàgines de les dues entitats.  
Una vegada subscrit el conveni, CACSA el publicarà en la seua pàgina web, segons determinen els articles 9.1.c i 10.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, en el termini de deu dies hàbils des de la inscripció del conveni en el Registre de Convenis de la Generalitat, segons el que exigeixen els articles 12.2 i 3.4 del Decret 105/2017, de 28 de juliol, del Consell, que desenvolupa la Llei 2/2015 mencionada. Així mateix, en el DOGV, segons el que disposa l'article 20 del Decret 176/2014, de 10 d'octubre, de Consell, pel qual es regulen els convenis que subscriga la Generalitat i el seu registre.  
  
Cinquena. Comissió de seguiment  
Es crearà, si cal, una comissió de seguiment de caràcter paritari, formada per un màxim de dues persones representants de cadascuna de les parts.  
En la designació de representants es procurarà la presència equilibrada d'homes i dones, en aplicació del que preveu el II Pla d'igualtat d'homes i dones de la Generalitat, aprovat per Acord del Consell de 10 de març de 2017.  
Aquesta comissió tindrà entre les seues funcions canalitzar i supervisar les activitats que es realitzen fruit d'aquest conveni marc, vetlar pel bon desenvolupament d'aquest i resoldre els dubtes i les controvèrsies que puguen sorgir en la seua aplicació i interpretació.  
En allò no previst en aquest conveni marc, la comissió de seguiment es regirà pel que s'estableix per als òrgans col·legiats en el capítol II, del títol II, de la Llei 30/199, de 26 de novembre, de règim jurídic de les administracions públiques i del procediment administratiu comú.  
  
Correspondran a la comissió de seguiment, si es constitueix, entre altres, les funcions següents:  
- Proposar possibilitats de col·laboració en temes d'interés comú.  
  
- Preparar altres convenis de col·laboració o programes d'execució d'aquest, sobre matèries seleccionades, dins de les modalitats de col·laboració establides en la clàusula segona.  
- Realitzar el seguiment dels convenis específics que se subscriguen, així com aclarir i decidir tots els dubtes que es puguen plantejar en la seua interpretació i execució.  
De les actes que alce la comissió de seguiment es remetrà còpia a l'entitat Turisme València.  
  
Sisena. Vigència del conveni marc  
6.1. Aquest conveni marc entrarà en vigor el dia de la seua signatura, i tindrà una vigència de tres anys, prorrogables per anualitats fins a un màxim de tres. No obstant això, qualsevol de les parts podrà, en tot moment, incloent -hi les seues eventuals pròrrogues, posar fi a aquest conveni amb la formulació d'una denúncia escrita davant les altres parts, amb una antelació mínima de dos mesos des de la data en què es considere finalitzat.  
6.2. La terminació d'aquest conveni marc, qualsevol que siga la causa, suposarà automàticament i sense necessitat de cap formalitat, la terminació dels convenis específics que s'hagueren subscrit a l'empara d'aquest, excepte quan en aquest conveni específic s'haguera disposat expressament el contrari, i en aquest cas el conveni específic continuarà vigent fins a la completa realització del seu objecte.  
  
Setena. Modificació  
En el cas de qualsevol modificació de les condicions establides en aquest conveni, aquesta haurà de ser acordada abans de la seua execució en addenda a aquest, signada per les parts amb poder suficient per a representar-les i, d'acord amb l'article 12 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, requerirà els mateixos tràmits que els previstos per a la subscripció del conveni inicial.  
  
Huitena. Protecció de dades de caràcter personal  
Les parts s'obliguen a complir la normativa vigent en relació amb la protecció de dades de caràcter personal, especialment amb la Llei orgànica 3/2018, de 5 de desembre, així com el Reglament (UE) 2016/679, del Parlament Europeu i del Consell, de 27 d'abril de 2013, i es comprometen a adoptar totes les mesures de seguretat exigides per aquesta normativa. En cap cas, aquest conveni de col·laboració suposa una cessió o comunicació de dades de caràcter personal incloses en els respectius fitxers de cada part. Si per qualsevol causa, una de les parts ha de realitzar una comunicació de dades de caràcter personal incloses en els seus fitxers, el cedent haurà de disposar del consentiment previ, exprés i inequívoc dels afectats per a aquesta cessió, i informar-los del seu destinatari o de la finalitat de la comunicació.  
  
  
Novena. Causes de resolució  
Seran causes de resolució d'aquest conveni marc les següents:  
- L'acord exprés i escrit de les parts.  
- La impossibilitat sobrevinguda del compliment de les activitats descrites.  
- La resolució, instada per una de les parts davant l'incompliment de l'altra.  
- La denúncia formulada en els termes previstos en la clàusula sisena.  
En el cas de resolució anticipada del conveni marc, les parts quedaran obligades al compliment dels respectius compromisos fins a la data en què aquesta es produïsca.  
  
Deu. Naturalesa jurídica  
Aquest conveni marc té naturalesa administrativa i d'acord amb el que es disposa en l'article 4.1.c de la Llei 30/2007, de 30 d'octubre, de contractes del sector públic, queda fora de la regulació d'aquesta llei, els principis de la qual, no obstant això, s'aplicaran en la resolució de dubtes o llacunes que pogueren presentar-se.  
  
Onze. Resolució de controvèrsies  
Les qüestions litigioses a què puga donar lloc la interpretació, modificació, efectes o resolució d'aquest conveni marc s'hauran de resoldre de mutu acord o, si escau, mitjançant la comissió de seguiment prevista en aquest. Si no fora possible aconseguir aquest acord, aquestes seran sotmeses a la jurisdicció contenciosa administrativa.  
  
Dotze. Recursos humans  
En relació amb el personal de les dues institucions que participe en aquestes actuacions, en cap cas es derivarà cap vincle jurídic ni relació laboral ni estatutària amb l'altra part, ni més compromisos que els estipulats en aquest conveni marc.  
  
I, en prova de conformitat, les parts signen aquest conveni marc de col·laboració.  
  
09.12.2020. Per la Ciutat de les Arts i de les Ciències, SA  
El director general: Enrique Vidal Pérez  
  
26.11.2020. Per la Universitat de Miguel Hernández  
El rector: Juan José Ruiz Martínez.